Na temelju članka 26. Statuta Doma zdravlja Koprivničko-križevačke županije URBROJ: 2137-16-2013/2013. od 20. kolovoza 2013. godine, Izmjena i dopuna Statuta Doma zdravlja Koprivničko-križevačke županije URBROJ: 2137-16-0277/15. od 19. ožujka 2015. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1633/2016. od 20. prosinca 2016. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1186/2017. od 09. listopada 2017. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-88-863/2022. od 28. veljače 2022. godine i pročišćenog teksta Statuta Doma zdravlja Koprivničko-križevačke županije URBROJ: 2137-88-864/2022. od 28. veljače 2022. godine, ravnateljica Mirjana Hanžeković, mag.oec. donosi

**IZMJENE I DOPUNE**

**PROCEDURE O BLAGAJNIČKOM POSLOVANJU**

 Članak 1.

U Proceduri o blagajničkom poslovanju Doma zdravlja Koprivničko-križevačke županije URBROJ: 2137-16-4627/2019. od 23. listopada 2019. godine (u daljnjem tekstu: Procedura) u članku 4. iza stavka 1. dodaje se stavak 2. koji glasi:

„Za potrebe ljekarničke djelatnosti, Dom zdravlja organizira pomoćnu blagajnu u kojoj se evidentira gotovinski promet blagajne.“

Članak 2.

U članku 10. iza stavka 3. dodaje se stavak 4. koji glasi:

„U pomoćnoj blagajni evidentira se gotovinski promet blagajne nakon Zaključka blagajne.“

Članak 3.

Iza članka 14. dodaje se članak 14. a) koji glasi:

 „14. a)

Pomoćna blagajna vodi se i zaključuje svakodnevno ukoliko ima promjena (uplata i isplata) tog dana.

Blagajnik vodi blagajnički dnevnik u koji unosi i podatke o utvrđenom stvarnom stanju i iskazuje eventualni višak ili manjak.

Jedan primjerak blagajničkog dnevnika (izvještaja) sa svim priloženim dokumentima dostavlja se voditelju Odsjeka računovodstvenih i knjigovodstvenih poslova, dok se jedan primjerak čuva u ljekarni Đurđevac, Gajeva 3.

Blagajnički izvještaj se evidentira u Glavnoj knjizi te se raspoređuje na odgovarajuća konta najkasnije idući radni dan.“.

Članak 4.

Ove Izmjene i dopune Procedure stupaju na snagu danom donošenja, a objavit će se na internet stranici Doma zdravlja Koprivničko-križevačke županije (www.dzkkz.hr).

 Ravnateljica

 Mirjana Hanžeković, mag.oec.

URBROJ: 2137-16-012/2022.

Koprivnica, 04. siječanj 2022.